مَتّیٰ 6
6-نجی باب
صاداقا بِرمِک
1«خاباردار بُلونگ، ثُغاپ ایشلِرینگیزی آداملارا گُرونمِک اوچین هِمّهلِرینگ گُزونینگ اُوونده اِتمَنگ. بِیله اِتسِنگیز، آسمانداقی آتانگیزدان سیلاق آلمارسینگیز.
2«شُنونگ اوچین هِم مَحتَجه صاداقا بِرِنینگیزده، اُوونگیزده سورنای چالیپ، مونی اولی ایله اِعلان اِتمَنگ. آداملارینگ حُرماتینی قازانجاق بُلوپ، ایکییوزلیلِر کِنیسهلِرده، بازارلاردا شِیله اِدیَرلِر. سیزه دُغروسینی آیدیارین: اُلار اُز سیلاغلارینی اِییَم آلاندیرلار. 3تِرسینه، صاداقا بِرِنینگیزده، ساغ اِلینگیزینگ نَمه اِدیَنینی سُل اِلینگیز بیلمِسین. 4شونلوقدا، بِریَن صاداقانگیز گوزگین بُلسون. گوزگینلیکده اِدیلِنی گُریَن آتانگیز سیزینگ سیلاغینگیزی آچیق بِرِر.
خودایا دُغا-دیلِگ نَهیلی اِتمِلی
لوقا 11:2-4
5«دُغا-دیلِگ اِدِنینگیزده، ایکییوزلیلِر یالی بُلمانگ. اُلار گُز اوچین کِنیسهلِرده، بازارلارینگ بورچلاریندا دوروپ، دُغا اِتمِگی حالایارلار. سیزه دُغروسینی آیدیارین، اُلار اُز سیلاغلارینی اِییَم آلاندیرلار. 6اِمّا سیز دُغا-دیلِگ اِدِنینگیزده، اُتاقینگیزا گیریپ، قاپینی یاپینگ-دا، گُرونمِیَن آتانگیزا گوزگینلیکده دُغا اِدینگ. گوزگینلیکده اِدیلِنی گُریَن آتانگیز سیزینگ سیلاغینگیزی آچیق بِرِر.
7«دُغا-دیلِگ اِدِنینگیزده، بُتپاراستلار یالی، بُش سُزلِری قایتالاپ دورمانگ. اُلار کَن آیتماق بیلِن اِشیدیلِریس دیییپ گومَن اِدیَرلِر. 8اُلار یالی بُلمانگ. آتانگیز سیزه نَمهلِرینگ گِرِکدیگینی اُزوندِن دیلِمَنکَنگیز بیلیَر آخیرین. 9شُنونگ اوچین، شِیله دُغا-دیلِگ اِدینگ:
اِی، آسمانداقی آتامیز!
آدینگ مُقادِّس قالسین!
10پاتیشاهلیغینگ گِلسین!
آسماندا بُلشی یالی،
یِرده-ده سِنینگ ایسلِگینگ یِرینه یِتسین!
11گوندِلیک چُرِگیمیزی بیزه شو گون بِر.
12بیزه یامانلیق اِدیَنلِری باغیشلایشیمیز یالی،
سِن هِم بیزینگ اِدِن یامانلیقلاریمیزی باغیشلا.
13بیزی ایمتِحانا دوشورمَه،
بیزی شِیطاندان آزاد اِت.
[پاتیشاهلیق، قودرات و بِییکلیک اِبِدی سِنینگکیدیر. اَمین.]
14باشغالارینگ اُزونگیزه اِدِن گونَهلِرینی باغیشلاسانگیز، آسمانداقی آتانگیز هِم سیزینگ گونَهلِرینگیزی باغیشلار. 15اِمّا سیز اُلارینگ گونَهلِریندِن گِچمِسِنگیز، آتانگیز هِم سیزینگ گونَهلِرینگیزدِن گِچمِز.
آرازا توتماق
16«آرازا توتانگدا ایکییوزلیلِر اُزونی غاملی کُرکِزمِک ایسلِیَر، سِبَبی اُلار آداملارا آرازا توتانگدیکلِرینی گُرکِزجِک بُلوپ، اُزلِرینه یِتیشمییَرلِر. اُلار یالی بُلمانگ. سیزه دُغروسینی آیدیارین، اُلار اُز سیلاغلارینی اِییَم آلاندیرلار. 17اِمّا سیز آرازا توتانگیزدا، باشینگیزا یاغ چالیپ، یوزونگیزی یووونگ. 18شُندا سیزینگ آرازا توتاندیغینگیز آداملارا دَل-ده، یِکه گوزگین آتانگیزا گُرنِر. گوزگینلیکده اِدیلِنی گُریَن آتانگیز سیزینگ سیلاغینگیزی بِرِر.
آسمانداقی خازینا
لوقا 12:33-34؛ 11:34-36؛ 16:13
19«بو دونیَهده اُزونگیزه خازینا ییغنامانگ، بو یِرده اُنی گویهلِر ایییَر هِم-ده پُسلایارلار، موندا اُغرولار گیریپ اُغورلایاندیر. 20مونگا دِرِک اُزونگیزه آسماندا خازینا ییغنانگ، اُل یِرده نه گویهلِر ایییَر، نه پُسلایارلار، نه-ده اُغرولار گیریپ اُغورلایاندیر. 21خازینانگیز نیرِده بُلسا، یورِگینگیز هِم شُل یِرده بُلار.
22«بِدِنینگ چیراغی گُزدور. گُزونگ ساغ بُلسا، تامام بِدِنینگ هِم یاغتی بُلار. 23گُزونگ عاییپلی بُلسا، هِمّه بِدِنینگ هِم قارانگقی بُلار. اِگِر سِندَکی ایشیق قارانگقی بُلسا، اُندا اُل نَهیلی قاتی قارانگقیلیق!
24«هیچ کیم ایکی آقا خیدمات اِدیپ بیلمِز. اُل یا بیرینی ییگرِنیپ، بِیلِکیسینی سُیِر، یا-دا بیرینه وِپالی بُلوپ، بِیلِکیسینی اَسگِرمِزلیک اِدِر. سیز هِم خودایا، هِم پولا خیدمات اِدیپ بیلمِرسینگیز.
قایغی اِتمَنگ
لوقا 12:22-31
25«شُنگا گُرَه سیزه دیییَرین: نَمه ایییپ-ایچِرین دیییپ جانینگیزی، نَمه گِیِرین دیییپ بِدِنینگیزی قایغی اِتمَنگ. جان اییمیتدِن، بِدِن لِباسدان خاص باهالی دَلمیدیر؟ 26قوشلارا سِرِدینگ، اُلار نه اِکیَرلِر، نه اُریارلار، نه-ده آمّارلاردا اییمیت ییغنایارلار. مونگا باقمازدان، آسمانداقی آتانگیز اُلاری-دا اییمیتلِندیریَر. سیز اُلاردان خاص قیمّاتلی دَلمیسینگیز؟ 27سیزینگ هایسی بیرینگیز قایغی اِدیپ، عُمرونگیزی بیر ساغات اوزالدیپ بیلیَرسینگیز؟
28«نَمه اوچین لِباسینگ قایغیسینی اِدیَرسینگیز؟ بیابانداقی سوسن گولِّرینگ اُسوشینه گُزَنگ: اُلار نه زَحمِت چِکیَرلِر، نه-ده یوپ اِگیریَرلِر. 29اِمّا مِن سیزه شونی آیدیارین: حتّیٰ سلیمان هِم اُزونینگ هِمّه بِییکلیگینده بولارینگ هیچ بیری یالی گِیینمَندی. 30اِمّا بو گون بار بُلوپ، اِرتیر تامدیرا زینگیلجاق بیابان اُتونی خودای شِیله گِییندیریَن بُلسا، سیزی اُندان خاص کَن گِییندیرمِزمی، اِی، ایمانی آزلار؟
31«شُنونگ اوچین نَمه ایییپ-ایچِریس، نَمه گِیِریس دیییپ قایغی اِتمَنگ. 32بو زاتلارینگ بارینی بُتپاراستلار آغتاریارلار، یُنه آسمانداقی آتانگیز بولارینگ هِمّهسینینگ سیزه گِرِکدیگینی بیلیَر. 33سیز بُلسا اَوَّل خودایینگ پاتیشاهلیغینی و اُنونگ عادالاتینی آغتارینگ، شُندا بو زاتلار هِم سیزه اُنونگ اوستونه قُشولیپ بِرلِر. 34شُنونگ اوچین اِرتیری قایغی اِتمَنگ، اِرتیر اُز قایغیسینی اُزی اِدِر. هِر گونونگ دِردی-آزاری اُزونه بُلارلیدیر.»
knc_Arab kas_Arab knc_Arab pes_Arab azb_Arab urd_Arab urd_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab pbt_Arab urd_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab